**Софийски университет**

**"Св. Климент Охридски"**

****Исторически факултет

**КУРСОВА РАБОТА**

по

*Историческа информатика*

**УИЛЯМ ГЛАДСТОН,**

**АНГЛИЙСКАТА ПОЛИТИКА**

**И БЪЛГАРСКАТА КРИЗА**

**Изготвил:**

Деница Костадинова Делева

Фак. № 2493

Специалност История

I курс, задочно обучение

 **Преподавател:**

Проф. д-р Юри Тодоров Тодоров

**Ранни биографични данни**

Уилям Гладстон е роден на 29 декември 1809 г. във Великобритания, гр. Ливърпул на ул. Родни стрийт № 62. Уилям е пето поред дете в семейството на Джон и Ан Гладстон. Когато Уилям се ражда Великобритания се тресе под ударите на революционна, а по-късно и имперска Франция. Той израства в заможно семейство от дребната търговска буржоазия със силно изразено политическо и духовно влияние. Уилям Гладстон се ражда във велико време на възход на интелигенцията и новите идеи.

 Уилям получава основно образование в родния си град Ливърпул. На 12 години е записан в училището на брат си Том в Итън. Това едно от най-престижните училища–пансиони в Англия. Те изграждат управляващият елит на страна. Това обаче е жестока школа, в която телесните наказания са смятани за важна част от възпитанието на децата. Въпреки ужасната обстановка Уилям Гладстон се възползва максимално. Той води активен духовен живот, отдава се на древногръцката литература и философия. Един от успехите на Уилям в Итън е избирането му за член на „Литерати“[[1]](#footnote-1) . Именно тук Гладстон започва да се оформя като велик оратор, което ще е неговото непобедимо оръжие в дългата му кариера.

Висшето образование Уилям получава в Оксфордския университет. Студентският живот формира в него две изключителни качества – филантропията и социалната ангажираност. Именно там той се отдава на класическата литература и познанието върху античните гръцки и латински автори. От февруари 1830 г. Уилям е член на „Оксфордския съюз“[[2]](#footnote-2) и именно там е забелязан за пръв път от политическата върхушка.

След завършването на висшето си образование Уилям Гладстон получава изключително предложение от херцога на Нюкасъл Хенри Пелъм-Клинтън, който е впечатлен от ораторските възможности на младия Уилям и го кани да се включи в политиката и да се кандидатира за депутат в парламента от избирателния район Нюарк. Резултатите от изборите са впечатляващи. Уилям Гладстон на 23 години успява да се включи в политиката, в парламентарната група на торите. На 29 януари 1833 г. Уилям заема официално мястото си в парламента.

**Оформяне на политическата доктрина**

В началото на своята политическа кариера Гладстон приема възгледите на твърд привърженик на англиканската религия и на твърдия консервативен ред. В новите демократични идеи, той вижда заплаха за статуквото. „Основната идея на Гладстон е, че църквата – това е нацията в духовно отношение, а държавата – светското съответствие“[[3]](#footnote-3) .Той заема позиция с ултраконсервативни възгледи. Но времето, политическите и икономическите промени в Англия разтърсват идеализирания свят на младия политик. В течение на около 30 години той променя своя утопичен свят и проглежда с нови очи. Обявява се в защита на робите в британските колонии, иска промяна на финансовата структура и отмяната на строгия протекционализъм, изисква по-добри условия за работа, приема вероизповеданието на различните народи. Уилям Гладстон възприема принципите на свобода, за които е готов да се бори. Гладстон успява да наложи нов ред и промяна на структурата на парламентарното статукво. През втората половина на 60 - те години се заражда либералната идея и възраждането на една усвъвременена двупартийна система.

**Британската политика и Източната криза**

Английската политика подкрепя Османската империя, защото в нея вижда закрилник от руските имперски интереси. Но тази политика не може да издържа под ударите на турските репресии върху християнските и поданици. Първата значима проява на политическа промяна е въстанието в Херцеговина от 5 юли 1875 г., което предизвиква намесата на Великите сили. Русия предприема мерки за изпращане на колективна нота за реформи в Османската империя. Но английската дипломация се отдръпва от предложението и иска запазването на статуквото и авторитета на султана. Събитията в Босна и Херцеговина и войната обявена от Сърбия и Черна гора на султана привлича вниманието на английските поданици в Обединеното кралство. Във Великобритания се създават различни благотворителни организации и фондове, който изразяват съчуслтвие към жертвите на турските репресии. Гладстон изразява възхищението си от свободолюбивия дух на балканските християни, който се борят за свободен живот.

 През 1875 г. никоя Велика сила не се интересува от състоянието на балканските народи в рамките на Османската империя. Проблемът е преразпределението на болния човек и наследството, което ще остави. В тази обстановка основните опасения на Австро-Унгария са, че след рухването на Османската империя, на балканите ще се появи голяма славянска държава, а това ще блокира нейната експанзия на югоизток. Германия няма претенции към османското наследство, но държи да запази добрият тон и отношения в дипломацията със своите партньори от Съюза на тримата императори. През декември 1875 г. граф Андраши[[4]](#footnote-4), изпраща нота до султана с искания за промяна и реформи в Балканските територии. Великите сили подкрепят исканията на граф Андраши, с изключение на Англия. Османската империя вижда в това доказателство за подкрепата на Великобритания и при евентуална военна интервенция срещу нея и нова Кримска война.

 „Българската криза от 1876 г. може да бъде поставена в контекста на глобалната политика на Великобритания през последната четвърт на XIX век“.[[5]](#footnote-5) Проблемът на Англия по отношение на християнското население в Османската империя е непредсказуемостта на освободителните тенденции. Поради тази причина основната цел на Английската политика е запазване на статуквото, на политическите, на стратегическите и имперски интереси на страната. В английския парламент се оформят две тенденции около въпроса с Източната криза - Песимистите, които гледат негативно на промяната и Оптимистите, начело с Гладстон, които са против „..погазването на човешките права, войнолюбива политика и колониалните анексии“.[[6]](#footnote-6) Политическата раздвоеност в английския парламент относно външната политика, заразява обществото. През втората половина на 1876 г. се създава широко обществено - политическо движение, което предизвиква известност под името българската агитация.

 Макар в Англия да достига информация за потушаването на българското въстание от 1876 г. и зверствата от страна на турските власти те биват игнорирани. Самият британски посланик сър Хенри Елиът е за запазване интегритета на Османската империя. Той пише до Англия „Интересите на Англия налагат да бъдат предотвратени онези промени в Турция, които биха били вредни за нас независимо дали десет или двадесет хиляди души ще загинат при потушаването на въстанието в България“.[[7]](#footnote-7)

 Истинско вълнение в Англия предизвикват дописките на специалния кореспондент на „Дейли нюз“ в България – Дженюариъс Макгахан. Първите две телеграми на Макгахан потрисат Великобритания и целия свят. Той разобличава в телеграмите си зверствата и разрушенията от османските власти в българските земи. Той разказва за трагичния край на човешките съдби и запознава читателите си със състоянието на християнското общество в Османската империя.

 Известията за жестокостите в България водят до дебат в Камарата на общините. Дизарели, обявява, че е наясно със свирепия ориенталски манталитет, но не вярва да са извършени зверствата, като черпи сведения от посланика сър Елиът. Гладстон се включва в дебата и заклеймява британската политика по отношение на Източната криза и запазването и подкрепата на Османската империя. Гладстон не приема политиката на Дизарели по отношение британските имперски интереси с цента на всичко.

**Българският въпрос в рамките на Османската империя**

 Въстаническите действия в западната част на Балканския полуостров и зреещият конфликт между Сърбия, Черна гора и Турция създава напрежение в европейския югоизток. Това води до противоречия от страна на Великите сили, в който българският народ вижда възможност за възраждане на българската държава. На 20 април 1876 г. избухва Априлското въстание. Всички социални прослойки на българското общество се включват в конфликта, за да извоюват своята независимост. Въстанието е потушено от редовните и нередовните турски войски, в резултат на което са избити над 30 000 българи.

**Уилям Гладстон и „Българската агитация“**

Уилям Гладстон се обявява против британската политика и британските интереси с цената на невинни жертви подложени на ориенталски жестокости. Той застава зад позицията, че не желае да е съучастник на британското правителство и настоява за промяна в политиката на своя опонент Дизарели. Гладстон вижда заплаха в създаването на голяма славянска държава на Балканите, за това в умерен и прагматичен тон предлага автономия на християнските поданици в рамките на Османската империя.

 На 9 септември 1876 г. Гладстон произнася реч, в която заявява, че османското правителство трябва да бъде заставено да прекрати агресията към своите поданици, независимо от тяхната религиозна принадлежност. Той посочва, че балканските народи имат правото на самоопределение и посочва, че „тези провинции не са предназначени да бъдат собственост на Русия или на Австрия, или на Англия, а трябва да принадлежат на тяхното население“.[[8]](#footnote-8)Гладстон призовава Великите сили за решение на проблеми и приканва Русия да премахне турското господство от Европа.

 **Постижението на Уилям Гладстон**

Уилям Гладстон успява да даде гласност на проблемите в Османската империя. Той успява да промени британската политика и британското общество по отношение на християнско население подвластно на султана. Това дава надежда на българския народ, че на запад има друга Велика сила, която да защити интересите им и да се бори за свободата им.

 Уилям Гладстон ясно осъзнава, ориенталският манталитет е свиреп и жесток и това ще възпрепятства добрият тон на взаимоотношения между Англия и Османската империя. Не може повече Англия да е със затворени очи пред зверствата на Турция. Не може с цената на хиляди жертви да се гледат имперски интереси. Уилям Гладстон застава зад позицията за свобода и либерален живот на подвластното османско население.

 Англия е изправена пред страха от неизвестността на нова славянска държава и то под покровителството на Русия. Гладстон не е по-далеч от тези страхове, но осъзнава, че турските репресии няма да възстановят мира, които вече не може да съществува на Балканския полуостров.

 Гладстон знае, че подвластното население вече няма да бъде подвластно. Бунтовете в Херцеговина, България и Сърбия говорят за дестабилизация и изгниване на Османската империя. Поглеждайки напред Гладстон вижда разпадането на Турция и раждането на славянска държава, пред този страх той предлага автономия на България в рамките на Османската империя.

 Борбата на Уилям Гладстон за свобода и равенство му носи титлата патриарх на европейския либерализъм. Неговите либерални идеи достигат до балканите, където цялото християнско население вижда надежда за промяна. Тази надежда ражда нови свободолюбиви идеи и дух готов да се бори за свобода и равни права.

**Библиографски източници:**

Генов, Р. Гладстон, София, изд. Отворено общество 1996

Генов, Р. За една паметна среща с внука на Уилям Гладстон; Българско Възраждане. Идеи - Личности – Събития 8, 2006 с. 346-348.

Гладстон, У. Българските ужаси и източний въпрос, Пловдив, печ. Д.В. Манчов, 1881

Гладстон, У. Уроци по клане или поведението на турското правителство във и около България: Българските ужаси и Източния въпрос, София, изд. Иван Вазов 1994

Митев, Й, История на Априлското въстание 1876 том 3, София, изд. „Проф. М. Дринов, 1999 г. с 329-338

Пантев, А. Българският април 1876 в Англия и САЩ, София, изд.Иван Вазов, 1996

Пантев, А. Уилям Гладстон и българите Политика на праведна страс; София; изд. Тангра ТанНакРа; Общобългарски фонд 1999г.

**Интернет източници:**

Уилям Гладстон (26.09.2015г.)

<https://bg.wikipedia.org/wiki/%D0%A3%D0%B8%D0%BB%D1%8F%D0%BC_%D0%93%D0%BB%D0%B0%D0%B4%D1%81%D1%82%D0%BE%D0%BD>

Bulgarian Horrors (26.09.2015г.)

<http://www.britannica.com/event/Bulgarian-Horrors>

Disraeli and Gladstone: Opposing Forces (26.09.2015г.)

<http://www.bbc.co.uk/history/british/victorians/disraeli_gladstone_01.shtml>

QUEEN VICTORIA The Age of Disraeli and Gladstone (27.09.2015г.)

<http://www.sparknotes.com/biography/victoria/section7.rhtml>

William Ewart Gladstone (1809 - 1898) (27.09.2015г.)

<http://www.bbc.co.uk/history/historic_figures/gladstone_william_ewart.shtml>

William Ewart Gladstone (26.09.2015г.)

<https://www.gov.uk/government/history/past-prime-ministers/william-ewart-gladstone>

William Ewart Gladstone (27.09.2015г.)

<http://www.britannica.com/biography/William-Ewart-Gladstone>

1. Литерати е клуб за дебати на политическа и естетическа основа в колежа Итън [↑](#footnote-ref-1)
2. Оксфордския съюз – студентски дискусионен клуб на политическа основа в Оксфорд [↑](#footnote-ref-2)
3. Генов, Румен, Гладстон, София, Отворено общество 1996 (цитат) стр. 76 [↑](#footnote-ref-3)
4. граф Андраши - австроунгарски външен министър [↑](#footnote-ref-4)
5. Генов, Румен, Гладстон, София, Отворено общество 1996 (цитат) стр.223 [↑](#footnote-ref-5)
6. Генов, Румен, Гладстон, София, Отворено общество 1996 (цитат) стр.224 [↑](#footnote-ref-6)
7. Ив. Панайотов. Отзвук на Априлското въстание в Англия. Известия на Народна библиотека „Васил Коларов“ Т.1 София. 1961 [↑](#footnote-ref-7)
8. Генов, Румен, Гладстон, София, Отворено общество 1996 (цитат) стр.239 [↑](#footnote-ref-8)